জর্ডানের সংসদ
জর্ডানের সংসদ (আরবি: مجلس الأمة Majlis Al-Umma) হলো দ্বিকক্ষ বিশিষ্ট জর্ডানের জাতীয় পরিষদ। ১৯৫২ সালের সংবিধান দ্বারা প্রতিষ্ঠিত আইনসভা দুটি কক্ষ নিয়ে গঠিত: সিনেট (আরবি: مجلس الأعيان মজলিস আল-আয়্যান) এবং প্রতিনিধি পরিষদ (আরবি: مجلس النواب মজলিস আল-নুওয়াব)। সিনেটের ৬৫ জন সদস্য রয়েছে, যাদের সবাই সরাসরি রাজা কর্তৃক নিযুক্ত হন, যখন প্রতিনিধি পরিষদে ১৩০ জন নির্বাচিত সদস্য রয়েছে, যার মধ্যে নয়টি আসন খ্রিস্টানদের জন্য সংরক্ষিত, তিনটি চেচেন এবং সার্কাসিয়ান সংখ্যালঘুদের জন্য এবং পনেরটি মহিলাদের জন্য। উভয় কক্ষের সদস্যরা চার বছরের মেয়াদে দায়িত্ব পালন করেন।